Under de amerikanske brandbombeangreb på Tokyo i marts 1945 blev Akihito og hans lillebror, Prins Masahito, evakueret. Han opholdt sig i bjergene ved Nikkō ved Japans kapitulation den 2. september 1945. Under den amerikanske besættelse af Japan efter Anden Verdenskrig blev han undervist i engelsk og vestlig kultur af en amerikansk privatlærerinde, Elizabeth Gray Vining. Han studerede en kortere periode statskundskab ved Gakushuin Universitetet i Tokyo uden at tage en akademisk grad.